กรมปศุสัตว์ จัดงานวันรณรงค์บริโภคไข่ ในงานมหกรรมปศุสัตว์แห่งชาติ ปี 2562 ตั้งเป้าหมาย 300 ฟองต่อคนต่อปี
กรมปศุสัตว์ จัดงานวันรณรงค์บริโภคไข่ ในงานมหกรรมปศุสัตว์แห่งชาติ ปี 2562 เพื่อรณรงค์กระตุ้นให้คนไทยหันมาบริโภคไข่ไก่มากขึ้น ตั้งเป้าหมาย 300 ฟองต่อคนต่อปีนาย อนันต์ สุวรรณรัตน์ ปลัดกระทรวงเกษตรและสหกรณ์ เป็นประธานในพิธีเปิดงาน วันรณรงค์บริโภคไข่ ภายในงานมหกรรมปศุสัตว์แห่งชาติ ปี 2562 ภายใต้แนวคิด เปิดบ้านปศุสัตว์ คัดสรรสิ่งดี 77 ปี เพื่อคนไทย โดยกล่าวว่า เนื่องจากประชาชนผู้บริโภคชาวไทยมีความเชื่อมั่นในกระบวนการด้านการผลิตด้านมาตรฐานและด้านความปลอดภัยของสินค้าไข่ไก่ในประเทศไทยที่ได้รับรองจากกรมปศุสัตว์ เพราะกรมปศุสัตว์ได้ควบคุมดูแลเป็นอย่างดี ที่ผ่านมาได้มีการรณรงค์ให้คนไทยเห็นความสำคัญของการบริโภคไข่ไก่ซึ่งเป็นอาหารโปรตีนที่มีประโยชน์ต่อสุขภาพ ซึ่งที่ผ่านมาภาครัฐจึงได้ตระหนักและให้ความสำคัญ ส่งผลให้การผลิตไข่ไก่ของไทยออกสู่ตลาด มากกว่าปีละ 16,000 ล้านฟอง ถือเป็นความมั่นคงทางอาหารของประเทศไทย เพราะไข่ไก่สามารถตอบสนองความต้องการ การบริโภคของคนไทยได้อย่างพอเพียง และสร้างเสริมสุขภาพให้ประชาชนของไทยได้อย่างทั่วถึง อย่างไรก็ตามจึงขอให้เกษตรกรชาวไข่ไก่ มุ่งมั่นผลิตไข่ไก่ ให้ได้มาตราฐานเป็นอาหารปลอดภัยสำหรับการบริโภค พร้อมดำเนินกิจกรรมรณรงค์บริโภคไข่ไก่ในคนไทย ให้เข้าสู่เป้าหมาย 300 ฟองต่อคนต่อปี ร่วมกับภาครัฐในรูปแบบโครงการประชารัฐต่อไป.....(((เสียง)))......นายสัตวแพทย์สรวิศ ธานีโต อธิบดีกรมปศุสัตว์ กล่าวด้วยว่า การจัดงานรณรงค์การบริโภคไข่ครั้งนี้ เป็นการจัดงานในวันที่ 2 มิถุนายน ซึ่งเป็นวันสุดท้ายของงานมหกรรมปศุสัตว์แห่งชาติ ปี 2562 โดยการจัดงานวันรณรงค์การบริโภคไข่เพื่อประชาสัมพันธ์ผลงานของกรมปศุสัตว์ให้ประชาชนผู้บริโภคได้เชื่อมั่นของการผลิต และความปลอดภัยของสินค้าไข่ไก่ ควบคู่การส่งเสรืมกานตลาดธุรกิจไข่ไก่ เป็นการเชื่อมโยงเครือข่ายเกษตรกรผู้เลี้ยงไข่ไก่กับผู้ค้าไข่ไก่เข้าด้วยกันอย่างครบวงจร